**Մարզպետի տեղակալ Լևոն Սարգսյանի ելույթը Տավուշի մարզի 2017-2025 թվականների տարածքային զարգացման ռազմավարության նախագծի քննարկմանը 23.02.2017թ.**

Փետրվարի 23-ին Տավուշի մարզպետարանի աշխատակազմի ներկայացուցիչների, ԵՄ խորհրդատվական խմբի, հասարակական կազմակերպությունների, ձեռներեցների եւ զանգվածային լրատվամիջոցների ներկայացուցիչների մասնակցությամբ քննարկվեց Տավուշի մարզի 2017-2025 թվականների տարածքային զարգացման ռազմավարության նախագիծը: Քննարկմանը բացման և ողջույնի խոսք ասաց մարզի զարգացման պլանավորման աշխատանքների համակարգող, մարզպետի տեղակալ Լևոն Սարգսյանը: Նա արդյունավետ աշխատանք մաղթեց բոլոր մասնակիցներին, հույս հայտնեց, որ քննարկումը կլինի առաջարկություններով լի և վստահեցրեց, որ բոլոր առաջարկները մեկ առ մեկ կքննարկվեն և տեղ կգտնեն ռազմավարության նախագծում:Մարզպետի տեղակալը նաև շնորհակալություն հայտնեց բոլոր գործընկերներին, ովքեր մասնակցել են ռազմավարության մշակման աշխատանքներին՝ ԵՄ խորհրդատվական խմբին, ՀՀ տարածքային կառավարման և զարգացման նախարարության աշխատակիցներին, շահագրգիռ կառույցներին և հասարակական կազմակերպություններին: